stanford-oval/wikipedia huggingface dataset:
Psilosybiinisienet
Päihdekäyttö ja -vaikutukset > Käytön riskit > Fyysiset

Psilosybiinisienet määritellään sienikirjoissa myrkyllisiksi hermoston toimintaa väliaikaisesti häiritsevän vaikutuksen vuoksi. Sienten fyysiset vaikutukset ovat kuitenkin verrattain mietoja, eikä urbaanilegendojen mukaista maksan vaurioitumista ole havaittu. Myrkytyskuolema on käytännössä mahdoton, ja raportoiduissa kuolemissa syylliseksi on yleensä paljastunut jokin muu sieni. Sekoittamisvaara onkin ulkoa kerättyjen psilosybiinisienten suurimpia riskejä. Myrkyllisiä sienilajeja arvioidaan olevan ainakin 10 kertaa enemmän kuin psilosybiiniä sisältäviä. On olemassa äärimmäisen myrkyllisiä sieniä, jotka muistuttavat suuresti psilosybiinisieniä. Esimerkiksi jotkut tappavan myrkylliset seitikit on mahdollista sekoittaa tiettyihin psilosybiinisienilajeihin.
Päihdekäyttö ja -vaikutukset > Käytön riskit > Psyykkiset

Suurin osa psilosybiinisieniin liittyvistä riskeistä on psyykkisiä. Todennäköisin psyykkinen riski tunnetaan yleisesti ns. huonona matkana. Koska psilosybiinin vaikutus voimistaa tunteita, tunteiden käsittely voi osoittautua vaikeaksi etenkin valmistautumattomilla yksilöillä tai rauhattomissa tilanteissa, ja vaikutukset ajatustoimintoihin saattavat koitua erittäinkin epämiellyttäviksi. Tällöin pelko tai ahdistus saattaa kohota paniikkia tai vaarallista käytöstä aiheuttavalle tasolle, ja reaktiota voidaan pitää psykoottisena.
Toinen mahdollinen riski on pidempikestoisen psykoottisen episodin laukeaminen. Useimmat tunnetut tapaukset vaikuttavat liittyvän jo aiemmin olemassa olleisiin henkisiin sairauksiin. Tarkkoja kausaalisuhteita on vaikea määritellä. Riskialtteimpia ovat ilmeisesti ihmiset, joilla on ennestään psyykkisiä ongelmia tai perinnöllistä alttiutta sellaisiin. Riskiryhmän ulkopuolella psykoosit ovat harvinaisempia; tutkituista 1200 terveestä vapaaehtoisesta, joilla testattiin tryptamiineja, yksikään ei sairastunut psykoosiin. Yhdellä koehenkilöllä, jolla oli skitsofreniaa sairastava identtinen kaksonen, psykoottinen reaktio kesti enemmän kuin 48 tuntia.
Päihdekäyttö ja -vaikutukset > Käytön riskit > Sosiaaliset

Psilosybiinisienten käyttö voi joissain tapauksissa olla haitallista käyttäjän tai muiden ihmisten turvallisuudelle ja hyvinvoinnille (esim. autolla ajaminen päihtyneenä tai työntekoa, koulunkäyntiä tai ihmissuhteita haittaava käyttö). Psilosybiini ei kuitenkaan aiheuta fyysistä riippuvuutta kuten eivät muutkaan ns. perinteiset hallusinogeenit, esim. (LSD, meskaliini). Psykologisen riippuvuuden kannalta tärkeää pakonomaista halua saada päihdettä ei myöskään esiinny. Tätä tukee myös havainto siitä, etteivät koe-eläimet ala käyttämään psykedeelejä vapaaehtoisesti toisin kuin esimerkiksi alkoholia ja kokaiinia. Lääketiede ei myöskään tunne vieroitusoireita seurauksena psilosybiinin käytön lopettamisesta. Psilosybiiniin liittyvää ongelmakäyttöä esiintyykin useimmiten ihmisillä, joilla on muutenkin ongelmia päihteiden käytön ja elämänhallinnan kanssa.
Psilosybiiniin kasvaa nopeasti toleranssi eli sietokyky, mikä merkitsee sitä, että runsaassa käytössä käyttäjä alkaa tarvita yhä suurempia annoksia toivotun vaikutuksen aikaansaamiseksi. Myös ristitoleranssia muihin psykedeeleihin kuten LSD:hen on havaittu.
Päihdekäyttö ja -vaikutukset > Käytön riskit > Myrkytyksen hoito

Vaikka psilosiinimyrkytys onkin useimmiten seurausta päihdekäytöstä ja toivottu vaikutus, siitä voi seurata merkittävää ahdistusta ja myrkytystä on mahdollista hoitaa. Myrkytystä hoidetaan ensisijaisesti rauhoittelemalla ahdistunutta potilassa ja pitämällä hänet hiljaisessa ja rauhallisessa ympäristössä; voimakkaasti oireileva potilas tulee toimittaa lääkäriin. On myös varmistettava, ettei kyseessä ole muu myrkkysieni. Lääkehiilestä ei yleensä ole apua, koska myrkyt imeytyvät hyvin nopeasti. Hallusinaatioita voidaan hoitaa fentiatsiineilla tai bentsodiatsepiineilla, mutta yleensä ne häviävät nopeahkosti muutenkin. Psyykkiset vaikutukset ovat täysin kumottavissa 5-HT2A-reseptorin antagonistilla, kuten ketanseriinilla, koska vaikutukset välittyvät juuri kyseisen reseptorin kautta.
Psilosybiinisienet populaarikulttuurissa

Hallusinogeeniset sienet kuvataan populaarikulttuurissa usein hyvin haitallisiksi kansanterveydelle, vaikka niiden tuottamat hallusinaatiot ovat yleensä lieviä ja tunnistettavissa harhoiksi, ja niiden aiheuttama riippuvuus on lievää. Sienet ovat yleinen inspiraation lähde psykedeliassa kuten psykedeelisessä kuvataiteessa ja musiikissa.lähde tarkemmin? Kauhugenreen sijoittuva Shrooms (2007) on eräs taikasieniä käsittelevä elokuva.
Lainsäädäntö

Suomen lainsäädännössä Psilosybe-sienet on luokiteltu huumausaineiksi ja niiden viljely, tuotanto, valmistus, tuonti Suomen alueelle, vienti Suomen alueelta, kuljetus, kauttakuljetus, jakelu, kauppa, käsittely, hallussapito ja käyttö on kielletty. Viljelykielto kirjattiin lakiin syyskuussa 2008 lähtien. Korkein oikeus linjasi vuonna 2017, että Psilosybe-sienet eivät ole rikoslain tarkoittamia erittäin vaarallisia huumausaineita.
YK:n Psykotrooppisia aineita koskeva yleissopimus (1971) velvoittaa kaikkia osapuolia kieltämään psilosybiinin ja psilosiinin. Sopimuksessa on mukana maailman 217 itsenäisestä valtiosta 183.
Alankomaissa tuoreiden aistiharhoja aiheuttavien sienten tuotanto ja myynti kiellettiin 2008. Jo aiemmin kiellon piirissä olivat kuivatut sienet. Uuden päätöksen taustalla on mediakohu tapahtumasta, jossa sieniä käyttänyt teini-ikäinen ranskalaismatkailija hyppäsi sillalta ja kuoli. Sienten käyttö, kasvatus ja kerääminen luonnosta ovat Hollannissa edelleen laillista, kuten myös muutaman psilosybiiniä sisältävän sienilajin myyminen smart shopeissa.
Psilosybiinisieniä

| Laji | Psilosybiini [%] | Psilosiini [%] | Baeokystiini [%] | Yhteensä [%] |
| --- | --- | --- | --- | --- |
| SinityvikuupikkaConocybe cyanopus | 0,930–0,450 | 0,70–0,00 | 0,030–0,100 | 1,03–0,55 |
| Conocybe smithii | – | – | 0,40–0,80 | 0,40–0,80+ |
| Gymnopilus purpuratus | 0,34 | 0,29 | 0,05 | 0,68 |
| Gymnopilus validipes | 0,12 | – | – | 0,12+ |
| ReunuskirjohelttaPanaeolus cinctulus | 0,150–0,600 | 0,00 | 0,001–0,005 | 0,151–0,605 |
| PajulahorusokasPluteus salicinus | 0,30 | 0,05 |  | 0,35 |
| Psilocybe baeocystis | 0,85 | 0,59 | 0,10 | 1,54 |
| Psilocybe bohemica | 0,93–1,34 | 0,11–0,28 | 0,02 | 1,06–1,47 |
| HuurumadonlakkiPsilocybe cubensis | 0,63 | 0,25–0,60 | 0,02–0,025 | 0,90–1,26 |
| Psilocybe cyanescens | 0,85 | 0,36 | 0,03 | 1,24 |
| Psilocybe cyanofibrillosa | 0,21 | 0,04 | – | 0,25+ |
| Psilocybe hoogshagenii | 0,60 | 0,10 | – | 0,70+ |
| Psilocybe liniformans | 0,16 | – | 0,005 | 0,17+ |
| SuippumadonlakkiPsilocybe semilanceata | 0,98 | 0,02 | 0,36 | 1,36 |
| Psilocybe stuntzii | 0,36 | 0,12 | 0,02 | 0,5 |
| Psilocybe tampanensis | 0,68 | 0,32 | – | 1,00+ |
| Psilocybe weilii | 0,61 | 0,27 | 0,05 | 0,93 |
Aiheesta muualla

Wikimedia Commonsissa on kuvia tai muita tiedostoja aiheesta .
EMCDDA Thematic Paper: Hallucinogenic mushrooms - an emerging trend case study , June 26, 2006
Psilocybin Investigator’s Brochure (Arkistoitu – Internet Archive) Lisa Jerome, Maalis-Huhtikuu 2007.
What the clinician needs to know, The Royal College of Psychiatrists
Suomenkielinen opas psilosybiinisienten kasvattamisesta
‘Magic Mushrooms’ Can Improve Psychological Health Long Term. Time, June 16, 2011.
Albert Hofmann eristi ja nimesi psilosybiinin ja psilosiinin.
Huurumadonlakin levinneisyysalue luonnossa.
Kuivattuja suippumadonlakkeja.
Kuivattu huurumadonlakki.
Sisäviljeltyä huurumadonlakkikasvustoa maississa ja kookoskuidussa.
Selviytyjät Suomi (8. tuotantokausi)

| Selviytyjät Suomi (8>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  Nelonen Ruutu
Ensimmäinen esitys:  27. elokuuta 2023
Viimeinen esitys:  10. joulukuuta 2023
Esitysten määrä:  16
Kaudet
 ← Edellinen 7. tuotantokausi Seuraava → 9. tuotantokausi
Selviytyjät Suomen kahdeksas tuotantokausi esitettiin Nelonen-kanavalla ja Ruudussa syksyllä 2023. Kausi kuvattiin vuoden 2023 keväällä Malesiassa, Langkawilla. Kilpailussa nähtiin 18 julkisuudesta tunnettua henkilöä.  Ensimmäistä kertaa Selviytyjät Suomen historiassa heimot oli jaettu aluksi miehiin ja naisiin.  Kauden juonsi Riku Rantala, jolle tuotantokausi ohjelman juontajana oli ensimmäinen. Kilpailu kesti 37 vuorokautta ja voittaja sai 30 000 euroa.
 
Kilpailun voitti Teemu Roivainen viimeisen jakson äänestyksessä äänin 5–4.
Uusina twisteinä kaudella nähtiin Haastesaari ja Onnenavaimet.

Haastesaarella heimojen edustajat osallistuivat kaksintaisteluihin, joissa kilpailtiin erilaisista eduista ja heimojen sekoittamisesta.
Onnenavaimella oli mahdollista saada haltuunsa koskemattomuusamuletti tai kumota yksi annettu ääni heimoneuvostossa.
Kilpailijat

| Kilpailija | Ikä | Heimo> Alkuperäinen | Heimo> Ensimmäinen sekoitus | Heimo> Toinen sekoitus | Heimo> Yhdistetty | Sijoitus |
| --- | --- | --- | --- | --- | --- | --- |
| Niina Kuhta | 41 | Sotong |  |  |  | Luovutti Päivä 3 |
| Rosanna Kulju | 31 | Sotong |  |  |  | 1. Ulosäänestetty Päivä 6 |
| Roope Rannisto | 24 | Ular | Sotong |  |  | 2. Ulosäänestetty Päivä 8 |
| Lloyd Libiso | 29 | Ular | Sotong |  |  | 3. Ulosäänestetty Päivä 10 |
| Ismo Apell | 55 | Ular | Ular | Ular |  | 4. Ulosäänestetty Päivä 13 |
| Clarissa Hedman | 33 | Sotong | Sotong | Sotong |  | 5. Ulosäänestetty Päivä 16 |
| Constantinos "Gogi"Mavromichalis | 36 | Ular | Ular | Sotong |  | 6. Ulosäänestetty Päivä 19 |
| Kira “Kipa” Tiivola | 39 | Sotong | Sotong | Sotong |  | 7. Ulosäänestetty Päivä 21 |
| Teemu Laurell | 38 | Ular | Ular | Sotong | Barakuda | 8. Ulosäänestetty 1. Tuomariston jäsen Päivä 23 |
| Alina Voronkova | 28 | Sotong | Ular | Sotong | Barakuda | 9. Ulosäänestetty 2. Tuomariston jäsen Päivä 25 |
| Riitta-Liisa Roponen | 44 | Sotong | Sotong | Ular | Barakuda | 10. Ulosäänestetty 3. Tuomariston jäsen Päivä 27 |
| Luyeye "Viki" Konssi | 31 | Ular | Sotong | Sotong | Barakuda | 11. Ulosäänestetty 4. Tuomariston jäsen Päivä 29 |
| Sergey Hilman | 28 | Ular | Sotong | Ular | Barakuda | 12. Ulosäänestetty 5. Tuomariston jäsen Päivä 31 |
| Pinja Sanaksenaho | 20 | Sotong | Ular | Ular | Barakuda | 13. Ulosäänestetty 6. Tuomariston jäsen Päivä 33 |
| Rami Hietaniemi | 40 | Ular | Ular | Sotong | Barakuda | Eliminoitu 7. Tuomariston jäsen Päivä 35 |
| Sonja Aiello | 23 | Sotong | Ular | Ular | Barakuda | Eliminoitu 8. Tuomariston jäsen Päivä 36 |
| Tytti Junna | 31 | Sotong | Sotong | Ular | Barakuda | Toiseksi sijoittunut Päivä 37 |
| Teemu Roivainen | 36 | Ular | Ular | Ular | Barakuda | Voittaja Päivä 37 |
↑  Ensimmäinen heimosekoitus tapahtui kolmannessa jaksossa, päivänä 7. Sotongin kolme nuorinta pelaajaa Alina, Pinja ja Sonja siirtyivät Ularin heimoon. Ularin neljä nuorinta pelaajaa Lloyd, Roope, Sergey ja Viki siirtyivät Sotongin heimoon.
↑  Toinen heimosekoitus tapahtui viidennessä jaksossa, päivänä 11. Haastesaarella kaksintaistelussa kohdanneet Clarissa ja Ismo pääsivät sekoittamaan heimoja. Sotongista Riitta-Liisa, Sergey ja Tytti siirtyivät Ularin heimoon. Ularista Alina, Gogi, Rami ja Teemu L. siirtyivät Sotongin heimoon.
↑  Heimojen yhdistyminen tapahtui kahdeksannessa jaksossa, päivänä 21.
Katsojaluvut

| Jakso> Nro. | Jakso> Nimi | Jakso> Esityspäivä | Nelosen katsojaluvut> Tavoittavuus | Nelosen katsojaluvut> Keskikatsojamäärä esityspäivänä |
| --- | --- | --- | --- | --- |
| 1 | Naiset vs. miehet | 27. elokuuta 2023 | 649 000 | 391 000 |
| 2 | Riskipeliä | 3. syyskuuta 2023 | 441 000 | 265 000 |
| 3 | Salaisuuksia viidakossa | 10. syyskuuta 2023 | 421 000 | 235 000 |
| 4 | Aarrejahti | 17. syyskuuta 2023 | 392 000 | 210 000 |
| 5 | Pahin tappio | 24. syyskuuta 2023 | 439 000 | 263 000 |
| 6 | Shakkia ihmisillä | 1. lokakuuta 2023 | 429 000 | 254 000 |
| 7 | Isoja kaloja | 8. lokakuuta 2023 | 453 000 | 265 000 |
| 8 | Kohti uutta | 15. lokakuuta 2023 | 467 000 | 284 000 |
| 9 | Vaarallisia tuttavuuksia | 22. lokakuuta 2023 | 512 000 | 262 000 |
| 10 | Harhautus | 29. lokakuuta 2023 | 466 000 | 275 000 |
| 11 | Kohtalokas irtiotto | 5. marraskuuta 2023 | 428 000 | 268 000 |
| 12 | Veitsenterällä | 12. marraskuuta 2023 | 448 000 | 275 000 |
| 13 | Uudet siirrot | 19. marraskuuta 2023 | 449 000 | 264 000 |
| 14 | Kovia lupauksia | 26. marraskuuta 2023 | 431 000 | 246 000 |
| 15 | Kaksin viidakossa | 3. joulukuuta 2023 | 498 000 | 317 000 |
| 16 | Todellinen Selviytyjä | 10. joulukuuta 2023 | 703 000 | 443 000 |
Raha-automaattiyhdistys

| Raha-automaattiyhdistys |
| --- | --- |

Yritysmuoto:  erityislainsäädäntöön perustuva yhdistys 
Perustettu:  1. huhtikuuta 1938 
Lakkautettu:  31. joulukuuta 2016
Toimitusjohtaja:  Velipekka Nummikoski  (viimeinen)
Kotipaikka:   Espoo, Suomi 
Toimiala:  rahapeli- ja vedonlyöntipalvelut 
Liikevaihto:  619,0 milj. € (2010)
Liikevoitto:  381,0 milj. € (2010)
Henkilöstö:  1 589 (2010)
Kotisivu:  ray.fi (ohjaa nykyisin Veikkauksen sivuille)
Infobox OKVirheellinen NIMI-arvo: 
Raha-automaattiyhdistyksen pääkonttori, RAY-talo, Espoon Mäkkylässä.
RAY:n Ruusu- ja Tuplapotti-pelikoneet.
RAY Rahanvaihtokone
Raha-automaattiyhdistys (ruots. Penningautomatföreningen)  eli RAY oli julkisoikeudellinen yhdistys, joka perustettiin 1. huhtikuuta 1938 keräämään rahapelitoiminnalla varoja suomalaisten sosiaali- ja terveysjärjestöjen toiminnan tukemiseen. RAY:llä oli yksinoikeus raha-automaatti- ja kasinopelitoimintaan sekä kasinon pitoon Manner-Suomessa.
Raha-automaattiyhdistys muutettiin yksityisoikeudellisesta yhdistyksestä julkisoikeudelliseksi vuonna 1962. Sen säännöt kirjattiin raha-automaattiasetukseen, ja valtion osuutta yhdistyksen hallinnossa lisättiin.
RAY:n pääkonttori sijaitsi Espoossa, Mäkkylässä. Raha-automaattiyhdistys perustui lainsäädännölliseen monopoliin, jota Ahvenanmaalla toimiva vastaava yritys, Ålands Penningautomatförening, oli pyrkinyt murtamaan.lähde? Raha-automaattiyhdistyksen hallituksessa oli seitsemän valtioneuvoston valitsemaa jäsentä, seitsemän yhdistyksen kokouksen valitsemaa jäsentä sekä kaksi henkilöstön edustajaa.
RAY:llä oli noin 1 600 työntekijää, joista suurin osa työskenteli pelinhoitajina joko pelisaleissa, kasinolla tai yrittäjäyhteistyökumppaneiden tiloissa sijaitsevien pelipöytien pelinhoitajina. Raha-automaatteja oli yhteensä reilut 19 000 kappaletta yhteensä 8 400 sijoituspaikassa ja noin 70 RAY:n omassa pelisalissa. Ravintolakasinopelejä pystyi aiemmin pelaamaan lähes 300 ravintolassa ympäri Suomea, mutta vuonna 2019 Veikkaus lopetti ravintolapelit kannattamattomina
Vuonna 2017 Fintoto Oy, Raha-automaattiyhdistys (RAY) ja Veikkaus Oy yhdistyivät yhdeksi valtion omistamaksi rahapeliyhtiöksi, jonka nimeksi tuli Veikkaus Oy. Peliyhtiöiden sulautumisvaihetta varten perustettiin peli-integrointiyhtiö FRV Evo Oy. Vastuu sosiaali- ja terveysjärjestöjen avustuksien käsittelystä siirtyi sosiaali- ja terveysministeriön yhteyteen perustettavaan Sosiaali- ja terveysjärjestöjen avustuskeskukseen (STEA).
Pelit > Pelien historia

Ensimmäinen Suomessa käyttöönotettu peliautomaatti oli taitavuuskoeautomaatti Bajazzo, joka tuotiin Saksasta 1920-luvun puolivälissä. Se sai nimensä italiankielisestä sanasta pagliaccio (suom. ilveilijä), jonka hattuun Bajazzon taulussa kulkeva kuula ohjattiin. Suomessa aloitettiin peliautomaattien valmistus vuonna 1929. Ensimmäinen peliautomaatti oli viiden raharivin pajatso ”Sininen ihme”.
RAY:n kasinopeleistä ensimmäisenä ravintoloihin tuli ruletti, jota on pelattu vuodesta 1969 asti. Ranskalaisesta ruletista siirryttiin amerikkalaisen ruletin malliseen pöytään 1980-luvulla. Korttipeli blackjack tuli valikoimaan vuonna 1982. Suurin osa ravintoloissa olevista kasinopelipöydistä oli blackjack-pöytiä. Tuplapotin edeltäjän eli Potti-pelin historia ulottuu vuoteen 1986, ja 1990-luvulla kehitettiin sen uudempi versio, joka nousi edeltäjäänsä paljon suurempaan suosioon.
Ensimmäiset hedelmäpelit tulivat Suomeen 1960-luvulla; ensin matkustajalaivoille sekä myöhemmin ravintoloihin ja huvipuistojen pelihalleihin. Niitä kutsuttiin valssikoneiksi pyörivien metallikiekkojen mukaan. RAY:ssä valmistettiin ensimmäinen elektroninen hedelmäpeli vuonna 1980.
Vuonna 1991 Raha-automaattiyhdistys perusti ensimmäisen pelikasinon nimeltä Casino Ray. Se toimi Helsingin Kampissa, Hotelli Presidentin rakennuksessa vuoteen 2004 saakka, jolloin se lakkautettiin ja perustettiin Rautatientorin laidalla sijaitseva Grand Casino Helsinki. Nykyisin Helsingin kasino on nimeltään Casino Helsinki.
Heinäkuusta 2011 alkaen RAY:n raha-automaattien ikäraja on 18 vuotta, aikaisemmin se oli 15 vuotta. Aiempaa ikärajaa sai kiertää huoltajan läsnäololla. RAY:n omissa pelisaleissa ikäraja oli ollut 18 vuotta jo ennen lakimuutosta.
Valtioneuvosto myönsi RAY:lle rahapeliluvan internetpeleille vuonna 2010. Verkkopelipalvelu avattiin 29. marraskuuta 2010.
Pelit > Nettikasino

RAY avasi nettipokeri- ja kasinopelisivuston 29. marraskuuta 2010 ensimmäisenä mannersuomalaisena toimijana. Pelaaminen edellyttää rekisteröitymisen ja täysi-ikäisyyden (18 vuotta). Henkilöllisyys tarkistetaan verkkopankkitunnuksilla ja osoitetiedot haetaan väestörekisterikeskuksesta. Pelitilin korkein rahamäärä on 5 000 euroa, eikä sinne voi siirtää lisää rahaa kello 24–06 välisenä aikana. Vuorokaudessa saa hävitä korkeintaan 500 euroa automaatti- tai kasinopeleissä, toisia vastaan pelattavissa peleissä näitä rajoja ei ole.
RAY avasi ensimmäiset suomalaiset livekasinopelit netissä 21. elokuuta 2014. Projektia kutsuttiin nimellä RAY Livekasino, ja se tarjosi blackjack- ja rulettipelejä live-jakajilla.
Tuottojen jako

RAY:n tilikauden voitto jaettiin vuosittain avustuksina sosiaali- ja terveysjärjestöille, jotka auttavat kaikkein heikoimmassa asemassa olevia suomalaisia. RAY jakoi yhteensä noin 270 miljoonaa euroa avustuksina lähes tuhannelle järjestölle. Avustukset myönnettiin hakemusten perusteella. RAY käsitteli avustushakemukset, laati avustusten jakoehdotuksen ja hallinnoi avustusten maksatusta sekä käytön valvontaa. Avustukset myönsi RAY:n hallituksen ehdotuksen pohjalta valtioneuvosto sosiaali- ja terveysministeriön esittelystä kerran vuodessa. Avustuksien lisäksi noin 100 miljoonaa euroa jaettiin Valtiokonttorin kautta suomalaisten sotaveteraanien hoitoon ja kuntoutukseen.
RAY:n suurimpia avustuksensaajia olivat  Näkövammaisten keskusliitto, Invalidiliitto, Suomen Mielenterveysseura ja Suomen Punainen Risti.
Toimitusjohtajat

Markku Ruohonen (1996–2006)
Sinikka Mönkäre (2006–2012)
Velipekka Nummikoski (2012–2016)
Kohu avustusten väärinkäytöstä 2009

Avustuksista nousi kohu, kun kävi ilmi, että RAY:n tukemat järjestöt ovat jakaneet rahaa eri vaalien ehdokkaille. RAY:n tukemista järjestöistä muun muassa Nuorisosäätiö, Alkuasunnot ja Solaris-lomat olivat antaneet vaalitukea.
Esimerkiksi Nuorisoasuntoliiton omistama Alkuasunnot Oy tuki eurovaaleissa 2009 neljää jäsenjärjestöjensä ehdokasta 500 eurolla. Tämän käytyä ilmi Raha-automaattiyhdistys aloitti Nuorisoasuntoliiton tarkastuksen. Tarkastuksessa Alkuasuntojen todettiin hoitaneen tehtävänsä asiallisesti eikä huomautettavaa ollut, toisin kuin keskustalaisella Nuorisosäätiöllä.
RAY:n hallituksen puheenjohtaja Jukka Vihriälä (Keskustapuolue) ilmoitti 22. syyskuuta 2009 saaneensa Nuorisosäätiöltä vaalitukea taulunostoina 24 000 euron edestä ja samalla erosi tehtävästään. Myös Matti Vanhanen (Keskustapuolue) ja Antti Kaikkonen (Keskustapuolue) olivat saaneet rahaa Nuorisosäätiöltä. Tämän vuoksi Kaikkonen erosi säätiön puheenjohtajuudesta.
Aiheesta muualla

Kuvia tai muita tiedostoja aiheesta Raha-automaattiyhdistys Wikimedia Commonsissa
Wikiuutisissa on aiheeseen liittyvä uutinen: Raha-automaattiyhdistyksellä valmius nettipeleihin
| n k Suomalaiset julkisoikeudelliset yhdistykset |
| --- | --- |
Nykyiset:  Kalatalousalue  Kauppakamari  Keskuskauppakamari  Liikenneturva  Maanpuolustuskoulutusyhdistys  Metsänhoitoyhdistys  Opiskelijakunta  Osakunta  Paliskunta  Riistanhoitoyhdistys  Suomen Asianajajaliitto  Suomen Punainen Risti  Ylioppilaskunta 
Entiset:  Kriminaalihuoltoyhdistys  Metsästäjäin keskusjärjestö  Metsätalouden kehittämiskeskus Tapio  Raha-automaattiyhdistys  Riistanhoitopiiri  Tilusrauhoitusyhdistys
Havannan oireyhtymä

Havannan oireyhtymäksi nimitetään sellittämättömiä sairauskohtauksia, joista mm. Havannassa toimineet Yhdysvaltain ja Kanadan diplomaatit, virkamiehet ja tiedusteluvirkailijat alkoivat kärsiä 2010-luvun puolivälissä.
Tapauksissa korostui neljä keskeistä piirrettä:
äkilliset ääni- ja tasapainoelinten aistimukset, mukaan lukien ääni ja/tai paineen tunne, joskus vain toisessa korvassa tai toisella puolella päätä;
muut lähes samanaikaiset merkit ja oireet, kuten huimaus, tasapainon menettäminen ja korvakipu;
voimakas tuntemus kohdasta tai suunnasta; ja
mainittuja merkkejä ja oireita selittävien ulkoisten tai lääketieteellisten tekijöiden puute.
Potilaat kertoivat kuulleensa tapahtumahetkellä esimerkiksi surinaa, kirskuntaa tai huminaa. Monet kertoivat tunteneensa ilman paineen, ikään kuin he olisivat matkustaneet autossa, jonka ikkunat oli laskettu alas. Kolme kertoi tunteneensa tärinää. Lähes kaikki ilmoittivat välittömistä oireista: päänsärky, kipu toisessa korvassa, kuulon menetys.
Joidenkin sairastuneiden mukaan heistä oli tuntunut siltä, kuin he olisivat seisseet näkymättömässä energiasäteessä.
Päiviä tai viikkoja myöhemmin ilmeni muita oireita, kuten muistihäiriöitä, keskittymiskyvyttömyyttä, mielialahäiriöitä, päänsärkyä ja väsymystä. Sairastuneilla arvioitiin olevan aivotärähdyksen oireita, vaikka he eivät koskaan olleet saaneet iskua päähänsä.
Joistakin sairastuneista tuli liikuntarajoitteisia väliaikaisesti ja joistakin pysyvästi. Monet siirtyivät ennen aikojaan eläkkeelle.
Historia

The Insiderin mukaan sairauskohtaukset alkoivat Frankfurtissa vuonna 2014. Havannassa kohtauksia ilmeni toukokuusta 2016 syyskuuhun 2017, jolloin "Havannan syndrooma" tuli julki. Viimeisin tapaus on heinäkuulta 2023 Vilnasta. Kaikkiaan tunnetaan yli 100 tapausta ympäri maailmaa: esimerkiksi Delhissä, Kantonissa, Hanoissa, Taškentissä, Lontoossa sekä Washington DC:ssä aivan Valkoisen talon naapurissa. Sairastuneita ovat yhdysvaltalaiset tiedusteluvirkailijat, diplomaatit, upseerit, urakoitsijat ja heidän perheenjäsenensä – erityisesti ne CIA:n ja DIA:n työntekijät, jotka olivat toimineet vastoin Venäjän pyrkimyksiä Ukrainassa. Uhrien joukkoon kuuluu mm. yksi CIA:n viidestä korkea-arvoisimmasta virkamiehestä.
Selityksiä

Yhdysvaltain lähetystön työntekijät tallensivat kuulemaansa ääntä, jolloin biologit tulkitsivat sen sirkan soitoksi.
Vuonna 2017 Yhdysvaltain ulkoministeriö piti ilmiön aiheuttajana hyökkäystä, joka tehtiin jonkinlaisilla kuuloalueen ulkopuolella toimivilla äänilaitteilla. Alkuvuodesta 2017 epäilykset kohdistuivat Kuuban johtoon tai kuubalaisiin kovan linjan lojalisteihin, jotka vastustivat Yhdysvaltain ja Kuuban lämpeneviä välejä, koska he pitivät Yhdysvaltoja uhkana.
Kanadalaiset tutkijat esittivät potilaiden altistuneen hyönteismyrkyille, joita käytettiin Kuubassa zikaviruksen torjuntaan vuosina 2016–2017.
Vuonna 2018 radiotaajuus- tai mikroaaltosäteilyn vaikutusten arvioitiin sopivan oireisiin.
Aiheuttajaksi on arveltu mikroaaltoaseita tai energia-aseita, jollaisia sekä Yhdysvallat että Neuvostoliitto kehittelivät kylmän sodan jälkeen. Yhdysvaltain kehitystyö tuotti tulokseksi nykyisen Active Denial System -järjestelmän. Neuvostoliiton järjestelmät pystyivät tuottamaan esimerkiksi harmovaurioita.
The Insiderin, 60 Minutes -ohjelman ja Der Spiegelin tutkimusten mukaan sairauskohtaukset saattavat olla Venäjän sotilastiedustelun Yksikkö 29155:n käyttämän energia-aseen aiheuttamia.
CIA havaitsi matkapuhelintiedoista FSB:n agentteja samassa hotellissa, jossa sairastuneet majoittuivat, samaan aikaan, kun he kokivat oireita vuonna 2019. Syy siiihen, miksi Venäjä näin tekisi, on hämärän peitossa. Obaman neuvonantaja Benjamin Rhodes arvelee, että Venäjä hakee tasoitusta, koska Yhdysvallat asettui Venäjän reviirille Ukrainassa.